fr ceb eo af cy cy cy cy cy en cy cy fr cy cy cy cy cy cy cy cy cy cy cy en es en cy en cy en fr es es de en en de fr en en en cy
yn ôl i’r dudalen newyddion
Cysgu’n Brysur - Cynhyrchiad newydd ar gyfer blwyddyn newydd
Bydd ‘Cysgu’n Brysur’, drama gerdd newydd iaith Gymraeg, ar daith ym mis Mawrth.
Dyma gynhyrchiad mentrus, graddfa fawr gyda chast o 11 actor ifanc egnïol, sgript fachog a choreograffi eiconig wedi’i seilio ar ganeuon gwych y band Cymraeg ‘Bromas’. Rhagwelir y bydd taith y sioe, yn ystod mis Mawrth eleni, yn un o uchafbwyntiau calendar celfyddydol Cymru yn 2106.
Disgrifir ‘Cysgu’n Brysur’ gan Jeremy Turner, Cyfarwyddwr Artistig Cwmni Theatr Arad Goch a Chyfarwyddwr y ddrama, fel cynhyrchiad cyfoes Cymraeg am fod yn ifanc yn yr unfed ganrif ar hugain:
“Mae’n son am yr affêrs a’r fflirtio, angst y dosbarth, y gangiau a’r partïon gwyllt yn y goedwig, moesau ac anfoesoldeb ieuenctid, rhwystredigaeth gydag oedolion ac ofnau a gobeithion pobol ifanc” meddai. Ychwanegodd mai “ychydig iawn, os oes rhai o gwbl, o gynyrchiadau theatrig ar y raddfa hon ac o’r natur hwn sydd ar gael ar gyfer cynulleidfaoedd ifanc yng Nghymru”.
Mae ‘Cysgu’n Brysur’ yn gyd-gynhyrchiad gan Arad Goch, Canolfan Mileniwm Cymru a Chanolfan y Celfyddydau Aberystwyth. Yn ôl Lousie Miles-Crust, Pennaeth Rhaglennu Canolfan Mileniwm Cymru, “Rydym wrth ein boddau yn gweithio gydag Arad Goch ar y prosiect hwn. Mae ganddynt enw da fel cwmni sydd yn cynhyrchu gwaith o safon uchel iawn ac rydym yn rhannu eu huchelgeision. Mae hyn yn cynnwys creu theatr ‘Made in Wales’, hyrwyddo’r iaith a’r diwylliant Cymraeg a meithrin talent ifanc Cymreig, sydd oll yn elfennau amlwg o’r cynhyrchiad ‘Cysgu’n Brysur”.
I gydfynd â’r cynhyrchiad mae gwefan arbennig wedi ei chreu. Mae cysgunbrysur.cymru bellach yn fyw a’n cynnwys manylion amrywiol am y cynhyrchiad. Bydd nifer o fersiynau newydd (remixes) o ganeuon ‘Bromas’ o’r sioe ar gael drwy’r wefan gan yr artistiaid Roughion, Martin Kinnear ag Ifan Dafydd. Rhyddheir y cnwd cyntaf o’r fersiynau newydd gan yr artistiaid hyn, o’r gan ‘Fersiwn o Fi’, ar 13 Ionawr, gyda fersiynau newydd o ganeuon eraill ar gael yn fuan wedi hynny. I gwblhau’r pecyn o weithgaredd sydd yn gysylltiedig a’r cynhyrchiad bydd Arad Goch yn cynnal cyfres o ‘Weithdai Agored’ mewn ysgolion amrywiol.
Cast ‘Cysgu’n Brysur’ yw Tom Conwy, Anni Dafydd, Aaron Davies, Guto Wynne Davies, Gareth Elis, Mirain Fflur, Osian Garmon, Gwawr Keyworth, Rhianna Loren, Caitlin McKee a Lynwen Haf Roberts. Bethan Marlow yw’r awdur, gyda choreograffi gan Eddie Ladd. Y Cyfarwyddwr Cerdd yw Rhys Taylor.
Mae’r daith yn cychwyn gyda pherfformiadau yng Nghanolfan Celfyddydau Aberystwyth ar 8 a 9 Mawrth ac yn dod i ben gydag wythnos o berfformiadau yng Nghanolfan Mileniwm Cymru, Caerdydd rhwng 21 a 26 Mawrth. Cynhelir perfformiadau hefyd yng Nghaerfyrddin, Rhyl a Chaernarfon.
Dyma holl ddyddiadau’r daith - :
CANOLFAN CELFYDDYDAU ABERYSTWYTH 8 + 9 Mawrth 7.30pm
Y LYRIC, CAERFYRDDIN 11 Mawrth 10.00am a 7.30pm
PAFILIWN Y RHYL 16 + 17 Mawrth 16eg - 7pm / 17eg - 10.30am
GALERI, CAERNARFON 18 Mawrth 1pm a 7pm
CANOLFAN MILENIWM CYMRU, CAERDYDD (Stiwdio Weston) 21-26 Mawrth 21-23: 1pm / 23–25: 7pm / 26: 2pm + 8pm
Am fanylion pellach cysylltwch ag Elwyn Williams .(JavaScript must be enabled to view this email address)
I ymweld â gwefan 'Cysgu'n Brysur' ewch i